Afo-A-Kom ni sanamu iliyotengenezwa kwa mbao, ni ishara kubwa ya Wakom wa Mkoa wa Kaskazini Magharibi mwa Kameruni. Mnamo mwaka 1966 iliibwa kutoka kiwanja cha kifalme cha Kom. Miaka saba baadaye ilionekana katika jumba la sanaa la Marekani, na baada ya mzozo, lilirudishwa kwa Wakom. Afo-A-Kom, inamaanisha kitu cha Kom (pia Mbang katika lugha ya Kom). Sanamu hilo lina urefu wa sentimita 159 kwa mtu aliyesimama, limevikwa taji na limeshika fimbo, nyuma yake kuna stuli iliyoungwa kwenye vichwa vitatu vya nyati vilivyochongwa. Msingi wa sanamu hilo ni mbao ya iroko. Uso wake umefunikwa kwa shaba na sehemu kubwa ya mwili imefunikwa na shanga nyekundu na bluu. (Tazama kiunga cha Arthemis hapa chini kwa picha mkondoni. Foyn / Fon (mkuu) anatunza sanamu hiyo, na inaashiria "mamlaka ya kifalme kuendelea kurithishwa kizazi hadi kizazi mfululizo." Mchongaji wa sanamu hii hajulikani hadi leo lakini inakisiwa kwamba Afo-A-Kom ilichongwa na kiongozi wa jadi wa pili (Foyn) wa watu wa Kom mnamo miaka ya 1920.